**Tájékoztató a szakdolgozatot leadó alapképzéses hallgatóknak**2021/22. tavaszi félév

**Szakdolgozat beadási határidő: 2022. április 26.**

**A szakdolgozatot csak elektronikus formában kell leadni! A szakdolgozat feltöltési időszaka a Neptun rendszerbe: 2022. április 19 - április 26. 24:00 óráig**

Határidő után késedelmi díj fizetése mellett, legkésőbb 2022. május 3. 24:00 óráig még feltölthető a szakdolgozat.

A **késedelmes benyújtásra vonatkozó kérvény** – 2022. április 18. 24:00-ig kérelmezheti Neptunban az Ügyintézés/Kérvények menüben „KTK-Szakdolgozat késedelmes leadása” nevű kérvény kitöltésével.

Késedelmes benyújtás esetén a Térítési és Juttatási Szabályzatban meghatározott késedelmi díjat kell fizetni (1000 Ft/nap). Nem fogadható el a szakdolgozat akkor, ha túllépi az 1 hetet (2022. május 3.).

A szakdolgozat késedelmes benyújtása esetén, a késedelmi díjat a hallgató Neptunban tudja kiírni és befizetni (Pénzügyek/Befizetés/Tétel kiírás, majd befizetés).

**Szakdolgozattal kapcsolatos további tudnivalók:**

A szakdolgozat elkészítésének követelményei, módszertani segédlet, nyomtatvány (pl. eredetnyilatkozat) stb., a kari weben a Hallgatók/Tanulmányok/Alap- és osztatlan képzés /Szakdolgozat menü alatt megtalálható.

**A diplomadolgozat mellékletei:**

* 1 aláírt nyilatkozatot (Formanyomtatvány → kari web → Hallgatók/Tanulmányok/Alap- és osztatlan képzés /Szakdolgozat menü.) kérünk arról, hogy a dolgozat a saját munkája. Ezt beszkennelve NEPTUNKÓD\_ENY.PDF néven elmentve, kérjük, hogy töltse fel az alábbi linken található útmutató alapján Neptunba:

<https://ktk.pte.hu/sites/ktk.pte.hu/files/uploads/Dokumentumfelt%C3%B6lt%C3%A9s%20t%C3%A1j%C3%A9koztat%C3%B3.pptx>

**Szakdolgozat feltöltése a Neptun Tanulmányi Rendszerbe:**

kari web → Hallgatók/Tanulmányok/Alap- és osztatlan képzés /Szakdolgozat menüben található útmutató alapján.

*További jó munkát kívánunk a szakdolgozat elkészítéséhez!*